CELEX: 32015R1739
Language: ro
Date: 2015-09-28 00:00:00
Title: Regulamentul (UE) 2015/1739 al Comisiei din 28 septembrie 2015 de modificare a anexei II la Regulamentul (CE) nr. 1333/2008 al Parlamentului European și al Consiliului și a anexei la Regulamentul (UE) nr. 231/2012 al Comisiei în ceea ce privește utilizarea tartratului de fier ca agent antiaglomerant în sare și substituenții acesteia (Text cu relevanță pentru SEE)

30.9.2015   
            
            
               RO
            
            
               Jurnalul Oficial al Uniunii Europene
            
            
               L 253/3
            
         REGULAMENTUL (UE) 2015/1739 AL COMISIEI
   din 28 septembrie 2015
   de modificare a anexei II la Regulamentul (CE) nr. 1333/2008 al Parlamentului European și al Consiliului și a anexei la Regulamentul (UE) nr. 231/2012 al Comisiei în ceea ce privește utilizarea tartratului de fier ca agent antiaglomerant în sare și substituenții acesteia
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1333/2008 al Parlamentului European și al Consiliului din 16 decembrie 2008 privind aditivii alimentari (1), în special articolul 10 alineatul (3) și articolul 14,
   având în vedere Regulamentul (CE) nr. 1331/2008 al Parlamentului European și al Consiliului din 16 decembrie 2008 de instituire a unei proceduri comune de autorizare pentru aditivii alimentari, enzimele alimentare și aromele alimentare (2), în special articolul 7 alineatul (5),
   întrucât:
   
               (1)
            
            
               Anexa II la Regulamentul (CE) nr. 1333/2008 prevede o listă a Uniunii de aditivi alimentari autorizați pentru utilizare în produsele alimentare și condițiile de utilizare a acestor aditivi.
            
         
               (2)
            
            
               Regulamentul (UE) nr. 231/2012 al Comisiei (3) stabilește specificațiile pentru aditivii alimentari enumerați în anexele II și III la Regulamentul (CE) nr. 1333/2008.
            
         
               (3)
            
            
               Această listă poate fi actualizată în conformitate cu procedura comună menționată la articolul 3 alineatul (1) din Regulamentul (CE) nr. 1331/2008, fie la inițiativa Comisiei, fie în urma unei cereri.
            
         
               (4)
            
            
               La 18 ianuarie 2012, a fost depusă o cerere de autorizare a utilizării tartratului de fier ca agent antiaglomerant în sare și substituenții acesteia. Cererea a fost pusă la dispoziția statelor membre în conformitate cu articolul 4 din Regulamentul (CE) nr. 1331/2008.
            
         
               (5)
            
            
               Autoritatea Europeană pentru Siguranța Alimentară a evaluat siguranța, ca aditiv alimentar, a tartratului de fier, care este un produs al complexării tartratului de sodiu și a clorurii de fier (III), iar în avizul său (4) din 9 decembrie 2014 a concluzionat că, ținând cont de datele toxicologice și de ipotezele conservatoare incluse în evaluarea expunerii, nu există niciun motiv de îngrijorare privind utilizarea acestuia ca agent antiaglomerant în sare și substituenții acesteia la nivelul propus de utilizare.
            
         
               (6)
            
            
               Se consideră că este necesară adăugarea unui agent antiaglomerant în sare și în substituenții acesteia în vederea îmbunătățirii proprietăților de fluidizare și pentru a preveni formarea de aglomerate dure în momentul expunerii la umiditate și în timpul depozitării. Utilizarea tartratului de fier poate servi drept alternativă la alți aditivi autorizați în prezent, cum ar fi ferocianurile (E 535-538) și dioxidul de siliciu – silicați (E 551-553). Prin urmare, este adecvat să se autorizeze utilizarea tartratului de fier ca agent antiaglomerant în sare și substituenții acesteia și să i se aloce acestui aditiv numărul E 534 ca număr E.
            
         
               (7)
            
            
               Specificațiile pentru substanța tartrat de fier (E 534) ar trebui să fie incluse în Regulamentul (UE) nr. 231/2012 atunci când aceasta este inclusă pentru prima dată în lista Uniunii cu aditivi alimentari prevăzută în anexa II la Regulamentul (CE) nr. 1333/2008.
            
         
               (8)
            
            
               Prin urmare, Regulamentul (CE) nr. 1333/2008 și Regulamentul (UE) nr. 231/2012 ar trebui modificate în consecință.
            
         
               (9)
            
            
               Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,
            
         ADOPTĂ PREZENTUL REGULAMENT:
   Articolul 1
   Anexa II la Regulamentul (CE) nr. 1333/2008 se modifică în conformitate cu anexa I la prezentul regulament.
   Articolul 2
   Anexa la Regulamentul (UE) nr. 231/2012 se modifică în conformitate cu anexa II la prezentul regulament.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 28 septembrie 2015.
      
         
            Pentru Comisie
         
         
            Președintele
         
         Jean-Claude JUNCKER
      
   
   
      (1)  JO L 354, 31.12.2008, p. 16.
   
      (2)  JO L 354, 31.12.2008, p. 1.
   
      (3)  Regulamentul (UE) nr. 231/2012 al Comisiei din 9 martie 2012 de stabilire a specificațiilor pentru aditivii alimentari enumerați în anexele II și III la Regulamentul (CE) nr. 1333/2008 al Parlamentului European și al Consiliului (JO L 83, 22.3.2012, p. 1).
   
      (4)  EFSA Journal 2015;13(1):3980
   
      ANEXA I
      Anexa II la Regulamentul (CE) nr. 1333/2008 se modifică după cum urmează:
      
                  1.
               
               
                  În partea B, la punctul 3 „Aditivi alimentari, alții decât coloranții și îndulcitorii”, după rubrica referitoare la aditivul alimentar E 530, se introduce următoarea rubrică nouă:
                  
                              „E 534
                           
                           
                              Tartrat de fier”.
                           
                        
            
                  2.
               
               
                  Partea E se modifică după cum urmează:
                  
                              (a)
                           
                           
                              în categoria 12.1.1 „Sare”:
                              
                                          (i)
                                       
                                       
                                          după rubrica referitoare la aditivul alimentar E 530, se introduce următoarea rubrică nouă:
                                          
                                                       
                                                   
                                                   
                                                      „E 534
                                                   
                                                   
                                                      Tartrat de fier
                                                   
                                                   
                                                      110
                                                   
                                                   
                                                      (92)”;
                                                   
                                                   
                                                       
                                                   
                                                
                                    
                                          (ii)
                                       
                                       
                                          se adaugă următoarea notă de subsol:
                                          
                                                       
                                                   
                                                   
                                                       
                                                   
                                                   
                                                      „(92): Exprimat ca substanță uscată”;
                                                   
                                                
                                    
                        
                              (b)
                           
                           
                              în categoria 12.1.2 „Substituenți de sare”:
                              
                                          (i)
                                       
                                       
                                          după rubrica referitoare la aditivul alimentar E 338-452, se introduce următoarea rubrică nouă:
                                          
                                                       
                                                   
                                                   
                                                      „E 534
                                                   
                                                   
                                                      Tartrat de fier
                                                   
                                                   
                                                      110
                                                   
                                                   
                                                      (92)”;
                                                   
                                                   
                                                       
                                                   
                                                
                                    
                                          (ii)
                                       
                                       
                                          se adaugă următoarea notă de subsol:
                                          
                                                       
                                                   
                                                   
                                                       
                                                   
                                                   
                                                      „(92): Exprimat ca substanță uscată”.
                                                   
                                                
                                    
                        
            
   
      ANEXA II
      În anexa la Regulamentul (UE) nr. 231/2012, după rubrica referitoare la aditivul alimentar E 530 se introduce următoarea rubrică nouă:
      
         
                     
                        „E 534 TARTRAT DE FIER
                     
                  
               
                     
                        Sinonime
                     
                  
                  
                     Mezo-tartrat de fier; produs al complexării tartratului de sodiu cu clorură de fier (III)
                  
               
                     
                        Definiție
                     
                  
                  
                     Tartratul de fier este fabricat prin izomerizarea L-tartratului cu un amestec echilibrat de D-, L- și mezo-tartrat, urmată de adăugarea de clorură de fier (III).
                  
               
                     Număr CAS
                  
                  
                     1280193-05-9
                  
               
                     Denumire chimică
                  
                  
                     Produs al complexării fierului (III) cu D(+)-, L(-)- și mezo-2,3 acizi dihidroxibutandioici
                  
               
                     Formulă chimică
                  
                  
                     Fe(OH)2 C4H4O6Na
                  
               
                     Masa moleculară
                  
                  
                     261,93
                  
               
                     
                        Compoziție
                     
                  
               
                     mezo-tartrat
                  
                  
                     > 28 %, exprimat ca anion în stare uscată
                  
               
                     D(-)- și L(+)-tartrat
                  
                  
                     > 10 %, exprimat ca anion în stare uscată
                  
               
                     Fier (III)
                  
                  
                     > 8 %, exprimat ca anion în stare uscată
                  
               
                     
                        Descriere
                     
                  
                  
                     Soluție apoasă de culoare verde închis, în care produsele de complexare reprezintă de regulă aproximativ 35 % din greutate
                  
               
                     
                        Identificare
                     
                  
                  
                     Foarte solubil în apă
                  
               
                      
                  
                  
                     Teste pozitive pentru tartrat și fier
                  
               
                      
                  
                  
                     PH-ul a 35 % din soluția apoasă cu produse de complexare este cuprins între 3,5 și 3,9
                  
               
                     
                        Puritate
                     
                  
               
                     Clor
                  
                  
                     Nu mai mult de 25 %
                  
               
                     Sodiu
                  
                  
                     Nu mai mult de 23 %
                  
               
                     Arsen
                  
                  
                     Nu mai mult de 3 mg/kg
                  
               
                     Plumb
                  
                  
                     Nu mai mult de 2 mg/kg
                  
               
                     Mercur
                  
                  
                     Nu mai mult de 1 mg/kg
                  
               
                     Oxalat
                  
                  
                     Nu mai mult de 1,5 %, exprimat ca oxalat în stare uscată”.